145. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β1/21/26/1667  της 17/31 Ιουλ. 1981 (ΦΕΚ Β΄ 454) Περί ανακαθορισμού κλάσεως προαιρετικώς ασφαλισμένων βάσει αποδοχών χρονικής περιόδου προγενέστερης της ισχύος του Ν.Δ. 346/74. Έχοντας υπόψη: 1.Τις διατάξεις του άρθρ. 43 του Νόμ. 1140/81 «περί τροποποιήσεως και συμπληρώσεως του Νόμ. 4169/1961 «περί Γεωργικών Κοινωνικών Ασφαλίσεων" και άλλων τινών διατάξεων". 2.Τις διατάξεις των άρθρ. 25 παρ. 1 και 37 παρ. 1 του Α.Ν. 1846/1951 "περί Κοινωνικών Ασφαλίσεων", όπως τροποποιήθηκαν μεταγενέστερα. 3.Την υπ’ αριθ. 207 απόφαση του Δ.Σ του ΙΚΑ που λήφθηκε κατά την υπ’ αριθ. 26/28.5.81 συνεδρίαση αυτού και υποβλήθηκε σ' εμάς με το αριθ. 250249/Φ.Υ.590/23.6.1981 έγγραφο του Ιδρύματος. 4.Την 1029/16.5.80 απόφαση του Πρωθυπουργού και του Υπουργού Κοινωνικών Υπηρεσιών "περί αναθέσεως αρμοδιοτήτων στους Υφυπουργούς Κοινωνικών Υπηρεσιών" (ΦΕΚ 491/21.5.80 τ.Β΄), αποφασίζουμε: Εγκρίνουμε τον ανακαθορισμό των κλάσεων των προαιρετικώς ασφαλισμένων βάσει αποδοχών χρονικής περιόδου προγενεστέρας της ισχύος του Ν.Δ. 346/74, ως ακολούθως: Οι ασφαλισμένοι του ΙΚΑ οι συνεχίζοντες την ασφάλισή τους κατά τις διατάξεις του άρθρ. 41 του Α.Ν. 1846/1951 βάσει αποδοχών τους χρονικής περιόδου προγενεστέρας της ισχύος του Ν.Δ. 346/1974 "περί τροποποιήσεως και συμπληρώσεως διατάξεων τινων της περί ΙΚΑ νομοθεσίας", υποχρεούνται σε καταβολή ασφαλιστικών εισφορών υπολογιζομένων επί του τεκμαρτού ημερομισθίου της έκτης (VI) ασφαλιστικής κλάσεως της παρ. 1 του άρθρ. 37 του Α.Ν. 1846/1951. 146. ΑΠΟΦΑΣΗ Δ.Σ. του ΙΚΑ Αριθ. 442 της 8/21 Δεκ. 1981 (ΦΕΚ Β΄  765) Κατάταξη σε ασφαλιστικές κλάσεις τεκμαρτών ημερομισθίων των αμειβομένων με κυμαινόμενες αποδοχές μισθωτών για το έτος 1982. 147. ΑΠΟΦΑΣΗ Δ.Σ. του ΙΚΑ Αριθ. 443 της 8/24 Δεκ. 1981 (ΦΕΚ Β΄  765) Αποτίμηση των παροχών σε είδος για το 1982. 148. ΑΠΟΦΑΣΗ Δ.Σ. του ΙΚΑ Αριθ. 072/1 της 18 Δεκ. 1981/13 Ιαν. 1982 (ΦΕΚ Β΄ 5) Διαπιστωτική πράξη μεταφοράς οργανικών θέσεων Διοικητικού Προσωπικού από το τέως Ταμείο Συντάξεων Ηθοποιών, Συγγραφέων και Τεχνικών Θεάτρου στο Ι.Κ.Α. 149. ΑΠΟΦΑΣΗ Δ.Σ. του ΙΚΑ Αριθ. 81288/Φ36 της 27 Ιαν./12 Φεβρ. 1982 (ΦΕΚ Β΄ 59) Διαπίστωση του ποσοστού αυξήσεως του κατωτάτου ημερομισθίου ανειδίκευτου εργάτη και καθορισμός των νέων των μισθών και των τεκμαρτών ημερομισθίων των ασφαλιστικών κλάσεων. 